****



**ΕΛΛΗΝΙΚΗ ΔΗΜΟΚΡΑΤΙΑ Πάτρα : 03 -12 -2020**

**ΝΟΜΟΣ ΑΧΑΙΑΣ Αρ. Πρωτ: 57641**

# ΔΗΜΟΣ ΠΑΤΡΕΩΝ

# Δ/ΝΣΗ ΟΙΚΟΝΟΜΙΚΩΝ

# ΤΜ. ΠΡΟΜ. & ΔΗΜΟΠΡΑΣΙΩΝ

Αρμ. Υπαλλ. Κατοχιανού Σωτηρία

Τηλ. 2613610244

Fax: 2613610258

**ΠΕΡΙΛΗΨΗ ΔΙΑΚΗΡΥΞΗΣ TOY**

**ΣΥΝΟΠΤΙΚΟΥ ΔΙΑΓΩΝΙΣΜΟΥ**

**ΓΙΑ ΤΗΝ ΠΑΡΟΧΗ ΤΗΣ ΥΠΗΡΕΣΙΑΣ**

**Φύλαξης του Ξενώνα Φιλοξενίας Γυναικών Θυμάτων Βίας**

**Ο ΔΗΜΟΣ ΠΑΤΡΕΩΝ**

Διενεργεί Συνοπτικό Διαγωνισμό, για την «**Παροχή της υπηρεσίας Φύλαξης του Ξενώνα Φιλοξενίας Γυναικών Θυμάτων Βίας**»(CPV:79713000-5 υπηρεσίες φύλαξης) με κριτήριο κατακύρωσης την**πλέον συμφέρουσα από οικονομική άποψη προσφορά αποκλειστικά βάσει τιμής** (χαμηλότερη τιμή),**συνολικού προϋπολογισμού 52.218,48€**συμπ/νου ΦΠΑ.

**Εύρος -Χρηματοδότηση της σύμβασης:**

Ο ενδεικτικός συνολικός προϋπολογισμός δαπάνης της παρούσας υπηρεσίας ανέρχεται στο ποσό **52.218,48**€ συμπεριλαμβανομένου του Φ.Π.Α. 24% και θα βαρύνει τονΚ.Α. 60-7341.80018εξόδων του προϋπολογισμού του Δήμου Πατρέων, οικονομικού έτους 2020. Η κατανομή είναι πολυετής και αντιστοιχεί σε 2.323,86 € για το έτος 2020 και 49.894,62 € για το έτος 2021.Ο Δήμος Πατρέων είναι δικαιούχος της Πράξης με τίτλο «Λειτουργία δομών και υπηρεσιών της Τοπικής Αυτοδιοίκησης προς όφελος των γυναικών και για την καταπολέμηση της βίας – Λειτουργία Ξενώνων Φιλοξενίας Δήμου Πατρέων» στον Άξονα Προτεραιότητας «Ανάπτυξη Ανθρώπινου Δυναμικού, προώθηση της Κοινωνικής Ένταξης και Καταπολέμηση της Φτώχειας και των Διακρίσεων» του Ε.Π. «Δυτική Ελλάδα 2014-2020» με ΚΩΔ. «MIS 5000738».

.

Αναλυτικά, η παροχή υπηρεσίας περιγράφεται ως ακολούθως :

|  |  |  |  |  |
| --- | --- | --- | --- | --- |
| **ΕΙΔΟΣ ΕΡΓΑΣΙΩΝ** | **C.P.V.** | **ΠΟΣ/ΤΑ**  **(ώρες)** | **ΤΙΜΗ**  **ΜΟΝΑΔΟΣ**  **Ευρώ/ώρα** | **ΔΑΠΑΝΗ**  **(Ευρώ)** |
| ΦΥΛΑΞΗ ΞΕΝΩΝΑ ΓΥΝΑΙΚΩΝ ΘΥΜΑΤΩΝ ΒΙΑΣ | **79713000-5** | 6.112 | 6,89 | 42.111,68 |
| Φ.Π.Α.24% |  |  |  | 10.106,80 |
| ΓΕΝΙΚΟ ΣΥΝΟΛΟ ΔΑΠΑΝΗΣ |  |  |  | 52.218,48 |

**Διάρκεια Σύμβασης και Τόπος Παροχής Υπηρεσιών**

Ο συμβατικός χρόνος ορίζεται από τηνημερομηνίαυπογραφής του συμφωνητικού καιέως την πρόσληψη προσωπικού ΙΔΟΧ μετά την ολοκλήρωση των διαδικασιών ΑΣΕΠ και πάντως μέχρι την εξάντληση της ποσότητας των ωρών. Με αιτιολογημένη απόφαση της αναθέτουσας αρχής, ύστερα από εισήγηση της υπηρεσίας που παρακολουθεί τη σύμβαση, η συνολική διάρκεια της σύμβασης μπορεί να παρατείνεται μέχρι το 50% αυτής, ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος.

Ο χώρος παροχής της υπηρεσίας είναι ο χώρος του Ξενώνα Φιλοξενίας Κακοποιημένων Γυναικών του Δήμου Πατρεών, ο οποίος θα ανακοινωθεί στον ανάδοχο μετά την κατακύρωση του, καθώς η ακριβή τοποθεσία του είναι απόρρητη και ο ανάδοχος υποχρεούται **να μην κοινοποιήσει με οποιοδήποτε τρόπο και μέσο τη διεύθυνση του Ξενώνα καθώς και να τηρεί τις υποχρεώσεις εμπιστευτικότητας - εχεμύθειας για οποιαδήποτε πληροφορία σχετίζεται με τις φιλοξενούμενες στον Ξενώνα.**

**Το δικαίωμα συμμετοχής** στη διαδικασία σύναψης της παρούσας σύμβασης περιγράφεται στην παρ.4.1. της Διακήρυξης.

**Οι προσφορές πρέπει να έχουν συνταχθεί στην Ελληνική** γλώσσα.

**Οι προσφορές ισχύουν**,με ποινή αποκλεισμού χωρίς καμία αλλαγή, για χρονικό διάστημα εκατόν ογδόντα (180) μέρες από την επομένη της ημέρας του διαγωνισμού. Προσφορά που ορίζει χρόνο ισχύος μικρότερου του προβλεπόμενου από τη διακήρυξη, απορρίπτεται ως απαράδεκτη. Η ισχύς της προσφοράς μπορεί να παρατείνεται εφόσον ζητηθεί από την υπηρεσία, πριν από τη λήξη της κατά ανώτατο όριο για χρονικό διάστημα ίσο με το προβλεπόμενο από την παρούσα προκήρυξη.

**Εναλλακτικές προσφορές δε γίνονται δεκτές. Χρόνος και Τρόπος Υποβολής Προσφορών,**

Όσοι επιθυμούν να λάβουν μέρος στο διαγωνισμό θα πρέπει να καταθέσουν τις προσφορές τους,πρωτοκολλημένες, με όλα τα απαραίτητα στοιχεία ενώπιων της Επιτροπής,**την Τρίτη 15/12/20με ώρα έναρξης υποβολής προσφορών την 10.00 και ώρα λήξης την 10.30,** στα γραφεία του Δήμου Πατρέων, στη Διεύθυνση ΜΑΙΖΩΝΟΣ 147, 3Ος όροφος ΤΚ 26221 Πάτρα, σε σφραγισμένο φάκελο με την ένδειξη ΠΡΟΣΦΟΡΑ για την Γνωμοδοτική Επιτροπή και για την σύμβαση **« Παροχή υπηρεσιών για τη φύλαξη του Ξενώνα Φιλοξενίας Γυναικών Θυμάτων Βίας». Οι προσφορές μπορεί να σταλούν και ταχυδρομικά ή να κατατεθούν στο πρωτόκολλο του Δήμου μέχρι και την ημέρα που θα πραγματοποιηθεί η Διαγωνισμός.**

Η λήξη της παραλαβής κηρύσσεται από τον Πρόεδρο του αρμόδιου γνωμοδοτικού οργάνου, με προειδοποίηση ολίγων λεπτών της ώρας και μετά την κήρυξη της λήξης δεν γίνεται δεκτή άλλη προσφορά ή αίτηση συμμετοχής.

Προσφορές που υποβάλλονται εκπρόθεσμα, επιστρέφονται χωρίς να αποσφραγισθούν ή να αξιολογηθούν, αντιστοίχως. Οι προσφορές υπογράφονται και μονογράφονται ανά φύλλο από τον οικονομικό φορέα ή σε περίπτωση νομικών προσώπων, από το νόμιμο εκπρόσωπο αυτών.

**Περίληψη της προκήρυξης θα δηµοσιευθεί**: σεμία (1) τοπική εφημερίδα**.**

**Τα έξοδα δηµοσίευσης στον Ελληνικό Τύπο (Εφηµερίδες) βαρύνουν τους αναδόχους.**Το πλήρες κείμενο της Διακήρυξης δημοσιεύεται επίσης στο ΚΗΜΔΗΣ και φέρει κωδικό ΑΔΑΜ.

**Πληροφορίες**

Πληροφορίες για τη σύμβαση της υπηρεσίας αυτής μπορούν να λάβουν οι ενδιαφερόμενοι μέχρι και την προηγούμενη της ημερομηνίας διενέργειας του διαγωνισμού στα γραφεία του Δήμου Πατρέων, κατά τις εργάσιμες ημέρες και ώρες, καθώς και για τεχνικά θέματα, από τη Διεύθυνση Προγραμματισμού Οργάνωσης & Πληροφορικής, στο τηλέφωνο 2613.610114.

**Ενστάσεις**

Για δημόσιες συμβάσεις με εκτιμώμενη αξία κατώτερη ή ίση των εξήντα χιλιάδων (60.000) ευρώ (χωρίς Φ.Π.Α.), σε περίπτωση ένστασης κατά πράξης ή παράλειψης της αναθέτουσας αρχής, η προθεσμία άσκησής της είναι πέντε (5) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα ή από τη συντέλεση της παράλειψης.

Η ένσταση κατά της διακήρυξης ή της πρόσκλησης υποβάλλεται σε προθεσμία που εκτείνεται μέχρι το ήμισυ του χρονικού διαστήματος από τη δημοσίευση της διακήρυξης στο ΚΗΜΔΗΣ ή την αποστολή της πρόσκλησης, κατά περίπτωση, μέχρι την καταληκτική ημερομηνία υποβολής των προσφορών. Για τον υπολογισμό της προθεσμίας αυτής συνυπολογίζονται και οι ημερομηνίες της δημοσίευσης και της υποβολής των προσφορών.

Η ένσταση υποβάλλεται ενώπιον της αναθέτουσας αρχής, η οποία αποφασίζει, σύμφωνα με τα οριζόμενα και στο άρθρο 221 του Ν. 4412/2016, εντός προθεσμίας δέκα (10) ημερών από την κοινοποίηση της ένστασης η οποία μπορεί να γίνει και με ηλεκτρονικά μέσα σύμφωνα με το άρθρο 376 παράγραφος 11. Στην περίπτωση της ένστασης κατά της διακήρυξης ή της πρόσκλησης η αναθέτουσα αρχή αποφασίζει σε κάθε περίπτωση πριν την καταληκτική ημερομηνία υποβολής των προσφορών. Με την άπρακτη πάροδο των ανωτέρω προθεσμιών τεκμαίρεται η απόρριψη της ένστασης. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου, υπέρ του Δημοσίου, **ποσού ίσου με το ένα τοις εκατό (1%) επί της εκτιμώμενης αξίας της σύμβασης**. Το παράβολο αυτό αποτελεί δημόσιο έσοδο. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή ή μερικώς δεκτή από το αποφασίζον διοικητικό όργανο.

Με κοινή απόφαση των Υπουργών Οικονομίας, Ανάπτυξης και Τουρισμού, Οικονομικών και Υποδομών, Μεταφορών και Δικτύων μπορεί να αναπροσαρμόζεται το ύψος του ανωτέρω παραβόλου.

Η προθεσμία για την άσκηση ένστασης της παραγράφου 1 του Ν. 4412/2016 και η άσκησή της κωλύουν τη σύναψη της σύμβασης. Κατά τα λοιπά, η άσκηση της ένστασης δεν κωλύει την πρόοδο της διαγωνιστικής διαδικασίας.

Όποιος έχει έννομο συμφέρον, μπορεί να ζητήσει την αναστολή εκτέλεσης και την ακύρωση της πράξης ή της παράλειψης της Αναθέτουσας Αρχής που εκδίδεται ή συντελείται επί της ένστασης της προηγούμενης παραγράφου, ενώπιον του Διοικητικού Εφετείου της έδρας της αναθέτουσας αρχής, κατά τα οριζόμενα στο π.δ. 18/1989 (Α΄ 8).

Η άσκηση της ένστασης της παραγράφου 1 του Ν. 4412/2016 αποτελεί προϋπόθεση για την άσκηση των ενδίκων βοηθημάτων του παρόντος. Πέραν από την ενδικοφανή αυτή προσφυγή δεν χωρεί καμία άλλη τυχόν προβλεπόμενη από γενική διάταξη ενδικοφανής προσφυγή ή ειδική προσφυγή νομιμότητας.  
Το παράβολο για την άσκηση της αίτησης ακύρωσης και της αίτησης αναστολής υπολογίζεται σύμφωνα με τα οριζόμενα στο δεύτερο εδάφιο της παρ. 1 του άρθρου 36 του π.δ. 18/1989 (Α΄ 8).

**Δραστηριότητα αναδόχου**

Ο Ανάδοχος θα πρέπει να ασκεί δραστηριότητα σχετική με το αντικείμενο της εργασίας και να διαθέτει την απαιτούμενη από το Ν.2518/97 ειδική άδεια, όπως τροποποιήθηκε με το Ν.3707/2008 και ισχύει. Προκειμένου να εκπληρωθούν απολύτως οι σχετικές υποχρεώσεις και οι στόχοι της Αναθέτουσας Αρχής, ο Ανάδοχος θα πρέπει να διαθέτει την επαγγελματική επάρκεια, την εμπειρία, την οργάνωση και το στελεχιακό δυναμικό, που διασφαλίζουν τη δυνατότητα αποτελεσματικής υλοποίησης των ως άνω αναφερόμενων εργασιών. Να γνωρίζει το ισχύον θεσμικό και κανονιστικό πλαίσιο και τους χρονικούς περιορισμούς που τίθενται απ’ αυτό.Ο Ανάδοχος εγγυάται ότι θα διαθέσει όλα τα απαραίτητα μέσα που απαιτούνται για την παροχή των υπηρεσιών που θα προσφέρει.

**Περισσότερες πληροφορίες για τη διαγωνιστική διαδικασία αναφέρονται αναλυτικά στα έγγραφα της σύμβασης τα οποία θα αναρτηθούν στο Κ.Η.Μ.ΔΗ.Σ. καιστην ιστοσελίδα του Δήμου www.e-patras.gr. - Ηλεκτρονική Δημοκρατία-Διακηρύξεις**

**Ο αριθμός αναφοράς που χρησιμοποιεί για το φάκελο η Αναθέτουσα Αρχή είναι :ΑΡΙΘΜ. ΜΕΛΕΤ.Ξ.3/2020**

**Ο ΔΗΜΑΡΧΟΣ**

**ΚΩΣΤΑΣ ΠΕΛΕΤΙΔΗΣ**